14Hobane re a tseba hore molao ke wa moya, empa nna ke wa nama, ke reketswe hore ke be mohlanka wa sebe. 15Hobane seo ke se etsang ha ke se tsebe; hobane ha ke etse seo ke se ratang, empa ke etsa seo ke se hloileng. 16Mme ha ke etsa seo ke sa se rateng, ka sona ke dumela hoba molao o molemo. 17Mme jwale, ha e sa le nna ke se etsang, empa e le sebe se ahileng ka ho nna. 18Hobane ke tseba hore ha ho molemo o ahileng ka ho nna, ke ho re, nameng ya ka; hobane haele ho rata, hona ho teng ho nna, empa haele ho etsa se molemo, ha ke ho fihlele. 19Hobane molemo oo ke o ratang, ha ke o etse, empa bobe boo ke sa bo rateng, bona ke a bo etsa. 20Mme ha ke etsa seo ke sa se rateng, ha e sa le nna ke se etsang, empa e le sebe se ahileng ka ho nna. 21Ke moo ke fumanang molao ka ho nna ya ratang ho etsa botle, wa hore bobe bo nkgomaretse. 22Hobane haele ka motho wa kahare, ke thabela molao wa Modimo; 23empa ke fumana molao osele dithong tsa ka, o lwantshanang le molao wa kelello ya ka, o mpofellang molaong wa sebe, o dithong tsa ka. 24Ke motho ya soto hakakang! Ke mang ya tla ngkolla mmeleng wona wa lefu? 25Ke leboha Modimo ka Jesu Kreste, Morena wa rona! 26Jwale, haele ka nna, ka kelello ya ka, ke sebeletsa molao wa Modimo, empa ka nama ke sebeletsa molao wa sebe.